**KRITÉRIÁ PRE VÝBER PROJEKTOV - HODNOTIACE KRITÉRIÁ**

pre hodnotenie žiadostí o NFP v rámci

Integrovaného regionálneho operačného programu

**prioritná os 2**

**Špecifický cieľ 2.2.1 – Zvýšenie hrubej zaškolenosti detí materských škôl**

| **P.č.** | **Kritérium** | **Predmet hodnotenia** | **Typ kritéria** | **Hodnotenie** | **Spôsob aplikácie hodnotiaceho kritéria** |
| --- | --- | --- | --- | --- | --- |
| **1.** | **Príspevok navrhovaného projektu k cieľom a výsledkom IROP a PO 2** | | | | |
| 1.1 | Súlad projektu s programovou stratégiou IROP | Posudzuje sa súlad projektu s programovou stratégiou IROP, prioritnou osou č. 2 – Ľahší prístup k efektívnym a kvalitnejším verejným službám, špecifickým cieľom 2.2.1 - Zvýšenie hrubej zaškolenosti detí materských škôl, t.j. súlad s:   * očakávanými výsledkami; * definovanými oprávnenými aktivitami. | Vylučujúce kritérium | áno | Zameranie projektu je v súlade s programovou stratégiou IROP. |
| nie | Zameranie projektu nie je v súlade s programovou stratégiou IROP. |
| 1.2 | Súlad projektu s programom hospodárskeho rozvoja a sociálneho rozvoja VÚC/obce a územnoplánovacou dokumentáciou | Posudzuje sa súlad projektu s programom hospodárskeho rozvoja a sociálneho rozvoja (PR) vyššieho územného celku resp. programom hospodárskeho rozvoja a sociálneho rozvoja obce resp. spoločným programom hospodárskeho rozvoja a sociálneho rozvoja obcí (SPR) a súlad s akčným plánom príslušného PR. Posudzuje sa tiež súlad s územnoplánovacou dokumentáciou (ak relevantné). | Vylučujúce kritérium | áno | Projekt je v súlade s PR/SPR. Projekt je v súlade s územnoplánovacou dokumentáciou (ak relevantné). |
| nie | Projekt nie je v súlade s PR/SPR.  Projekt nie je v súlade s územnoplánovacou dokumentáciou (ak relevantné). |
| N/A | Ak nie je relevantné. |
| 1.3 | Súlad projektu s Regionálnou integrovanou územnou stratégiou | Posudzuje sa súlad s vypracovanou Regionálnou integrovanou územnou stratégiou/Integrovanou územnou stratégiou UMR. | Vylučujúce kritérium | áno | Projekt je v súlade s Regionálnou integrovanou územnou stratégiou/Integrovanou územnou stratégiou UMR. |
| nie | Projekt nie je v súlade s Regionálnou integrovanou územnou stratégiou/Integrovanou územnou stratégiou UMR. |
| 1.4 | Súlad projektu so Štátnym vzdelávacím programom ISCED 0 – predprimárne vzdelávanie | Posudzuje sa súlad so Štátnym vzdelávacím programom ISCED 0 – predprimárne vzdelávanie.  *Pozn.:*  *V prípade zriaďovania nových materských škôl sa vo vzťahu k splneniu podmienky realizácie projektu v škole a školskom zariadení zaradených do siete škôl, školských zariadení (v súlade so zákonom č. 596/2003 Z. z. o štátnej správe v školstve a školskej samospráve v platnom znení) považuje za splnené v prípade predloženia žiadosti o zaradenie materskej školy do siete škôl a školských zariadení v zmysle zákona č. 596/2003 Z.z. ako povinnej prílohy ŽoNFP.* | Vylučujúce kritérium | áno | Projekt je v súlade so Štátnym vzdelávacím programom ISCED 0 – predprimárne vzdelávanie. |
| nie | Projekt nie je v súlade so Štátnym vzdelávacím programom ISCED 0 – predprimárne vzdelávanie. |
| 1.5 | Súlad projektu s legislatívou SR | Posudzuje sa súlad projektu so zákonom č. 245/2008 Z. z. o výchove a vzdelávaní (školský zákon) a či sa projekt realizuje v škole a školskom zariadení zaradených do siete škôl, školských zariadení v súlade so zákonom č. 596/2003 Z. z. o štátnej správe v školstve a školskej samospráve v platnom znení.  *Pozn.:*  *V prípade zriaďovania nových materských škôl sa vo vzťahu k splneniu podmienky realizácie projektu v škole a školskom zariadení zaradených do siete škôl, školských zariadení (v súlade so zákonom č. 596/2003 Z. z. o štátnej správe v školstve a školskej samospráve v platnom znení) považuje za splnené v prípade predloženia žiadosti o zaradenie materskej školy do siete škôl a školských zariadení v zmysle zákona č. 596/2003 Z.z. ako povinnej prílohy ŽoNFP.* | Vylučujúce kritérium | áno | Projekt je v súlade s príslušnou legislatívou SR. |
| nie | Projekt nie je v súlade s príslušnou legislatívou SR. |
| 1.6 | Súlad projektu s princípmi energetickej efektívnosti budov uplatňovaných pre sektor verejných budov | Posudzuje sa , či projekt spĺňa princípy energetickej efektívnosti budov uplatňovaných pre sektor verejných budov v zmysle IROP.  *Pozn.:*  *Aplikuje sa len v prípade výstavby a renovácie verejných budov.* | Vylučujúce kritérium | áno | Projekt spĺňa princípy energetickej efektívnosti budov uplatňovaných pre sektor verejných budov v zmysle IROP. |
| nie | Projekt nespĺňa princípy energetickej efektívnosti budov uplatňovaných pre sektor verejných budov v zmysle IROP. |
| N/A | Aplikuje sa len v prípade výstavby a renovácie verejných budov. |
| 1.7 | Súlad projektu s princípmi univerzálneho navrhovania, ktoré sa uplatňujú pre verejne prístupné priestory a budovy | Posudzuje sa, či podporené stavebné objekty (verejne prístupné priestory a verejne prístupné budovy) sú plne bezbariérové v súlade s princípmi univerzálneho navrhovania - projekt spĺňa požiadavky v súlade s vyhláškou MŽP SR č. 532/2002 Z. z.  *Pozn.:*  *Aplikuje sa v prípade budovania a rekonštrukcie/modernizácie/obnovy verejne prístupných priestorov a budov.* | Vylučujúce kritérium | áno | Podporené stavebné objekty (verejne prístupné priestory a verejne prístupné budovy) sú plne bezbariérové v súlade s princípmi univerzálneho navrhovania - projekt spĺňa požiadavky v súlade s vyhláškou MŽP SR č. 532/2002 Z. z. |
| nie | Podporené stavebné objekty (verejne prístupné priestory a verejne prístupné budovy) nespĺňajú podmienku plnej bezbariérovosti v súlade s princípmi univerzálneho navrhovania - projekt nespĺňa požiadavky v súlade s vyhláškou MŽP SR č. 532/2002 Z. z. |
| N/A | Aplikuje sa len v prípade budovania a rekonštrukcie/modernizácie/obnovy verejne prístupných priestorov a budov. |
| 1.8 | Príspevok projektu k inkluzívnemu vzdelávaniu | Kritérium hodnotí príspevok projektu k inkluzívnemu vzdelávaniu (zavádzanie prvkov solidarity, rovnakého zaobchádzania (nediskriminácie), komplexnosti, individuálneho prístupu, motivácie, zásluhovosti a spolupráce). | Bodové kritérium | 2 | Projekt obsahuje prvky inkluzívneho vzdelávania. |
| 0 | Projekt neobsahuje prvky inkluzívneho vzdelávania. |
| 1.9 | Príspevok projektu k integrovaným operáciám | Posudzuje sa, či je projekt súčasťou integrovanej operácie uvedenej v RIÚS/IÚS UMR a či vytvára synergický efekt s inými aktivitami IROP alebo iných OP a podporuje tak integrovaný prístup. | Bodové kritérium | 6 | Projekt je súčasťou integrovanej operácie uvedenej v RIÚS/IÚS UMR a podporuje integrovaný prístup a vytvára synergický efekt s inými aktivitami IROP alebo iných OP. |
| 0 | Projekt nie je súčasťou integrovanej operácie uvedenej v RIÚS/IÚS UMR ani nepodporuje integrovaný prístup a nevytvára synergický efekt s inými aktivitami IROP alebo iných OP. |
| 1.10 | Príspevok projektu k plneniu cieľov Stratégie EÚ pre dunajský región | Posudzuje sa zameranie projektu z hľadiska jeho príspevku k plneniu cieľov Stratégie EÚ pre dunajský región. | Bodové kritérium | 3 | Projekt prispieva k plneniu aspoň jedného z cieľov Stratégie EÚ pre dunajský región. |
| 0 | Projekt neprispieva k plneniu cieľov Stratégie EÚ pre dunajský región. |
| **2.** | **Navrhovaný spôsob realizácie projektu** | | | | |
| 2.1 | Vhodnosť a prepojenosť navrhovaných aktivít projektu vo vzťahu k východiskovej situácii a k stanoveným cieľom projektu | Posudzuje sa vnútorná logika projektu, t.j. či sú aktivity projektu zvolené na základe východiskovej situácie, či sú zrozumiteľne definované a či zabezpečujú dosiahnutie plánovaných cieľov projektu. | Bodové  kritérium | 6 | Všetky hlavné aktivity projektu sú odôvodnené z pohľadu východiskovej situácie, sú zrozumiteľne definované a ich realizáciou sa dosiahnu plánované ciele projektu. |
| 3 | Minimálne jedna z hlavných aktivít projektu nie je odôvodnená z pohľadu východiskovej situácie, nie je potrebná/neprispieva k dosahovaniu plánovaných cieľov projektu, resp. projekt neobsahuje aktivity, ktoré by boli vhodné pre jeho realizáciu. Nedostatky nie sú závažného charakteru, neohrozujú jeho úspešnú realizáciu. |
| 0 | Minimálne jedna z hlavných aktivít projektu nie je odôvodnená z pohľadu východiskovej situácie a potrieb žiadateľa, nie je potrebná/neprispieva k dosahovaniu plánovaných cieľov projektu, resp. projekt neobsahuje aktivity, ktoré sú nevyhnutné pre jeho realizáciu. Nedostatky sú závažného charakteru, ohrozujú jeho úspešnú realizáciu. |
| 2.2 | Posúdenie vhodnosti navrhovaných aktivít z vecného a časového hľadiska | Posudzuje sa kvalitatívna úroveň a využiteľnosť výstupov projektu, účinnosť a logická previazanosť aktivít projektu, chronologická nadväznosť aktivít projektu, vhodnosť a reálnosť dĺžky trvania jednotlivých aktivít, súlad časového plánu s ďalšou súvisiacou dokumentáciou. | Bodové kritérium | 6 | Navrhovaný spôsob realizácie aktivít umožňuje dosiahnutie výstupov projektu v navrhovanom rozsahu, aktivity projektu majú logickú vzájomnú súvislosť, časové lehoty realizácie aktivít sú reálne a sú v súlade so súvisiacou dokumentáciou. |
| 3 | Navrhovaný spôsob realizácie aktivít vykazuje jeden z nedostatkov: neumožňuje dosiahnutie minimálne jedného z výstupov projektu v navrhovanom rozsahu, aktivity projektu nie sú v plnej miere logicky previazané, časové lehoty realizácie aktivít nie sú reálne, nie sú chronologicky usporiadané a nie sú v súlade so súvisiacou dokumentáciou. |
| 0 | Navrhovaný spôsob realizácie aktivít vykazuje viaceré z nasledovných nedostatkov: neumožňuje dosiahnutie výstupov projektu v navrhovanom rozsahu, aktivity projektu nie sú v plnej miere logicky previazané, časové lehoty realizácie aktivít nie sú reálne, nie sú chronologicky usporiadané, nie sú v súlade so súvisiacou dokumentáciou. |
| 2.3 | Posúdenie primeranosti a reálnosti plánovaných hodnôt merateľných ukazovateľov s ohľadom na časové, finančné a vecné hľadisko | Posudzuje sa primeranosť nastavenia hodnôt merateľných ukazovateľov vzhľadom na rozsah navrhovaných aktivít projektu a časový harmonogram realizácie projektu. Posudzuje sa či hodnoty merateľných ukazovateľov sú nastavené reálne na výšku žiadaného NFP. | Bodové kritérium | 3 | Zvolené merateľné ukazovatele komplexne vyjadrujú výsledky navrhovaných aktivít, sú dosiahnuteľné v lehotách stanovených v časovom rámci projektu a ich plánované hodnoty zodpovedajú výške NFP v zmysle princípu „Value for money“. Prípadné nedostatky nepredstavujú vážne ohrozenie dosiahnutia cieľov projektu. |
| 0 | Minimálne jeden z merateľných ukazovateľov vykazuje závažné nedostatky v nasledovných oblastiach: nereálna plánovaná hodnota z vecného, časového alebo finančného hľadiska. |
| 2.4 | SWOT analýza projektu | Kritérium posudzuje, či je spracovaná SWOT analýza projektu a všetkých oblastí súvisiacich s daným projektom v požadovanom rozsahu, či sú jednotlivé oblasti (silné stránky, slabé stránky, príležitosti a ohrozenia) popísané jasne a komplexne, či sú identifikované riziká realizácie projektu a ak áno, či je navrhnutý spôsob ich minimalizácie počas realizácie aj po ukončení realizácie projektu. | Bodové kritérium | 2 | Projekt má spracovanú SWOT analýzu v požadovanom rozsahu a kvalite. |
| 1 | Projekt má spracovanú SWOT analýzu v požadovanom rozsahu, avšak táto vykazuje nedostatky v niektorom zo základných parametrov. |
| 0 | Projekt nemá spracovanú SWOT analýzu v požadovanom rozsahu a kvalite. |
| 2.5 | Príspevok projektu k navýšeniu kapacít materskej školy | Kritérium hodnotí príspevok projektu k navýšeniu kapacít materskej školy na základe spracovanej analýzy potrieb navýšenia kapacít materskej školy. | Bodové kritérium | 8 | Projekt rozširuje kapacitu MŠ o viac než 1 novú triedu. |
| 4 | Projekt rozširuje kapacitu MŠ o 1 novú triedu. |
| 0 | Projekt nerozširuje kapacitu MŠ o novú triedu. |
| 2.6 | Príspevok projektu zlepšeniu infraštruktúry predprimárneho vzdelávania | Kritérium hodnotí príspevok k zlepšeniu infraštruktúry predprimárneho vzdelávania nasledovnými aktivitami:   * výstavba nových objektov MŠ vrátane prvkov inkluzívneho vzdelávania alebo rozširovanie kapacít existujúcich objektov materských škôl prístavbou, nadstavbou, rekonštrukciou, zmenou dispozície objektov alebo stavebno-technické úpravy existujúcich objektov a ich adaptácia pre potreby materskej školy s prvkami inkluzívneho vzdelávania; * stavebno-technické úpravy areálu materskej školy vrátane detských ihrísk, športových zariadení pre deti – uzavretých aj otvorených s možnosťou celoročnej prevádzky, záhrad vrátane prvkov inkluzívneho vzdelávania; * obstaranie materiálno-technického vybavenia materských škôl. | Bodové kritérium | 2 | Projekt prispieva k 3 oblastiam. |
| 1 | Projekt prispieva k 2 oblastiam. |
| 0 | Projekt prispieva k 1 z oblastí. |
| 2.7 | Príspevok k sociálnym aspektom predprimárneho vzdelávania | Kritérium hodnotí príspevok projektu k zlepšeniu podmienok na zosúladenie súkromného a pracovného života rodičov z pohľadu formy organizácie výchovy a vzdelávania v nových triedach MŠ. | Bodové kritérium | 2 | Prevažuje celodenná starostlivosť. |
| 0 | Prevažuje poldenná starostlivosť. |
| 2.8 | Príspevok projektu k zvyšovaniu kvality vzdelávania | Kritérium hodnotí príspevok projektu k rozširovaniu predškolskej výchovy vo veku od 3 do 5 rokov. | Bodové kritérium | 3 | Projekt definuje aj rozšírenie predškolskej výchovy o nové výchovné prvky. |
| 0 | Projekt nerieši rozšírenie predškolskej výchovy o nové výchovné prvky. |
| 2.9 | Príspevok projektu k minimalizácii vplyvu zastavaného prostredia na lokálne klimatické podmienky | Kritérium hodnotí príspevok projektu k minimalizácii vplyvu zastaveného prostredia na lokálne klimatické podmienky (zadržanie vody, prehrievanie prostredia a pod.) napr. v podobe zelených fasád a striech. | Bodové kritérium | 2 | Projekt realizovanými opatreniami prispieva k minimalizácii vplyvu zastaveného prostredia na lokálne klimatické podmienky. |
| 0 | Projekt nerieši opatrenia na minimalizáciu vplyvu zastaveného prostredia na lokálne klimatické podmienky. |
| **3.** | **Administratívna a prevádzková kapacita žiadateľa** | | | | |
| 3.1 | Posúdenie administratívnych a odborných kapacít na riadenie a realizáciu projektu | Posudzuje sa zostavenie realizačného tímu s dostatočnými administratívnymi a odbornými kapacitami na riadenie projektu (projektový manažment, monitorovanie, financovanie, publicita, dodržiavanie ustanovení zmluvy o NFP) a odbornú realizáciu aktivít projektu (vrátane rozdelenia kompetencií, definovania potrebných odborných znalostí, vzdelania atď.).  Administratívne a odborné kapacity môžu byť zabezpečené buď interne alebo externe. | Bodové kritérium | 2 | Administratívne a odborné kapacity žiadateľa sú dostatočné z hľadiska ich počtu, odborných znalostí a skúseností, jednotlivé kompetencie v rámci projektového tímu sú zadefinované komplexne a vytvárajú predpoklad pre správne riadenie a implementáciu projektu.  Žiadateľ má zabezpečené, resp. deklaruje zabezpečenie riadenia projektu:   * externými kapacitami so skúsenosťami v oblasti riadenia obdobných/porovnateľných projektov, alebo * internými kapacitami primeranými rozsahu projektu, ktoré majú skúsenosti s riadením aspoň jedného obdobného/porovnateľné projektu. |
| 1 | Administratívne a odborné kapacity žiadateľa sú dostatočné z hľadiska ich počtu, odborných znalostí a skúseností. Žiadateľ má zabezpečené, resp. deklaruje zabezpečenie riadenia projektu internými alebo externými kapacitami, avšak v niektorej z oblastí ako napr. počet administratívnych a odborných kapacít, zadefinovanie jednotlivých kompetencií v rámci projektového tímu a pod. sa objavujú nedostatky, ktoré však nemajú rozhodujúci vplyv na správne riadenie a implementáciu projektu. |
| 0 | Administratívne a odborné kapacity žiadateľa (zabezpečené buď interne alebo externe) sú nedostatočné v minimálne jednom z nasledovných hľadísk: počet, odborné znalosti a skúsenosti, nekompletný projektový tím. Nedostatky administratívnych kapacít vytvárajú ohrozenie pre správne riadenie a implementáciu projektu. |
| 3.2 | Posúdenie prevádzkovej a technickej udržateľnosti projektu | Posudzuje sa kapacita žiadateľa na zabezpečenie udržateľnosti výstupov projektu po realizácii projektu (podľa relevantnosti): zabezpečenie technického zázemia, administratívnych kapacít, zrealizovaných služieb a pod. vrátane vyhodnotenia možných rizík pre udržateľnosť projektu a ich manažmentu. | Bodové kritérium | 2 | Žiadateľ podrobne uviedol spôsob zabezpečenia potrebného technického zázemia, administratívnych kapacít, legislatívneho prostredia a podobne (analogicky podľa typu projektu) s cieľom zabezpečenia udržateľnosti výstupov/výsledkov projektu po ukončení realizácie jeho aktivít. Žiadateľ vyhodnotil možné riziká udržateľnosti projektu vrátane spôsobu ich predchádzania a ich manažmentu. |
| 1 | Spôsob zabezpečenia potrebného technického zázemia, administratívnych kapacít, legislatívneho prostredia a podobne (analogicky podľa typu projektu) s cieľom zabezpečenia udržateľnosti výstupov/výsledkov projektu po ukončení realizácie jeho aktivít a/alebo vyhodnotenie možných rizík udržateľnosti projektu vrátane spôsobu ich predchádzania a ich manažmentu je uvedený len vo všeobecnej rovine, resp. vykazuje nedostatky, ktoré však nemajú rozhodujúci vplyv na prevádzkovú a technickú udržateľnosť projektu. |
| 0 | Technické zázemie, administratívne kapacity, vyhodnotenie rizík nie sú v kontexte udržateľnosti projektu vôbec riešené alebo ponúknuté riešenia predstavujú vážne riziko udržateľnosti projektu. |
| **4.** | **Finančná a ekonomická stránka projektu** | | | | |
| 4.1 | Vecná oprávnenosť výdavkov projektu - obsahová oprávnenosť, účelnosť a účinnosť | Posudzuje sa, či sú žiadané výdavky projektu vecne (obsahovo) oprávnené v zmysle riadiacej dokumentácie IROP upravujúcej oblasť oprávnenosti výdavkov, resp. výzvy, či sú účelné z pohľadu dosahovania stanovených cieľov projektu (t.j. či sú potrebné/nevyhnutné na realizáciu aktivít projektu) a či spĺňajú zásadu účinnosti (t.j. plnenie stanovených cieľov a dosahovanie plánovaných výsledkov).  *Pozn.:*  *V prípade identifikácie neoprávnených výdavkov projektu sa v procese odborného hodnotenia výška celkových oprávnených výdavkov projektu adekvátne zníži.* | Vylučujúce kritérium | áno | 70% a viac finančnej hodnoty žiadateľom nárokovaných celkových oprávnených výdavkov projektu je vecne oprávnených (obsahová oprávnenosť, účelnosť a účinnosť). |
| nie | Menej ako 70% finančnej hodnoty žiadateľom nárokovaných celkových oprávnených výdavkov projektu je vecne oprávnených (obsahová oprávnenosť, účelnosť a účinnosť). |
| 4.2 | Efektívnosť a hospodárnosť výdavkov projektu | Posudzuje sa, či navrhnuté výdavky projektu spĺňajú podmienku hospodárnosti a efektívnosti a či zodpovedajú obvyklým cenám v danom mieste a čase.  Uvedené sa overuje prostredníctvom stanovených benchmarkov (mernej investičnej náročnosti projektu) a/alebo finančných limitov, príp. zrealizovaného verejného obstarávania, vykonaného prieskumu trhu alebo ďalších nástrojov na overenie hospodárnosti a efektívnosti výdavkov (napr. znalecký posudok).  *Pozn.: V prípade benchmarkov (t.j. smerných ukazovateľov, ktoré sa vzťahujú na výstupy projektu) a finančných limitov (t.j. jednotkových cien, ktoré sa vzťahujú na konkrétne typy výdavkov, napr. informačná tabuľa), budú stanovené konkrétne hodnoty, ktoré budú pravidelne aktualizované podľa vývoja trhových cien.*  *V prípade prekročenia stanovených benchmarkov (alebo iných spôsobov overovania hospodárnosti a efektívnosti výdavkov viažucich sa na výstupy projektu) sa posúdi, či toto prekročenie zodpovedá navrhnutému riešeniu a sťaženým podmienkam realizácie projektu. To znamená, že výdavky nad referenčnú hodnotu benchmarku budú akceptovateľné ako oprávnené iba v odôvodnených objektívnych prípadoch vyplývajúcich zo stavebno-technických, technologických, prírodných, časových alebo iných špecifík. V prípade prekročenia stanovených finančných limitov, alebo v prípade konkrétnych výdavkov, ktoré budú nadhodnotené, budú tieto výdavky znížené a projekt nebude diskvalifikovaný.*  *Pri posudzovaní hospodárnosti a efektívnosti výdavkov projektu sa berie do úvahy výška výdavkov projektu po ich prípadnom znížení odborným hodnotiteľom.* | Vylučujúce kritérium | áno | Žiadané výdavky projektu sú hospodárne a efektívne a zodpovedajú obvyklým cenám v danom čase a mieste a spĺňajú cieľ minimalizácie nákladov pri dodržaní požadovanej kvality výstupov. |
| nie | Žiadané výdavky projektu nie sú hospodárne a efektívne, nezodpovedajú obvyklým cenám v danom čase a mieste, nespĺňajú cieľ minimalizácie nákladov pri dodržaní požadovanej kvality výstupov. |
| 4.3 | Finančná udržateľnosť projektu | Posudzuje sa zabezpečenie udržateľnosti projektu, t.j. finančného krytia prevádzky projektu (CF - cash flow) počas celého obdobia udržateľnosti projektu podľa čl. 71 všeobecného nariadenia.  Za udržateľný sa považuje projekt, ktorý vo finančnej analýze preukáže kladný alebo minimálne nulový kumulovaný (nediskontovaný) čistý peňažný tok za každý rok obdobia udržateľnosti projektu. V prípade záporného kumulovaného čistého peňažného toku sa hodnotia dostatočné zdroje krytia deficitu.  Zároveň sa posudzuje finančná situácia/stabilita žiadateľa a to podľa vypočítaných hodnôt finančných ukazovateľov v rámci finančnej analýzy (napr. v prípade verejného sektora na základe ukazovateľa likvidity a ukazovateľa zadlženosti, v prípade súkromného sektora na základe modelu hodnotenia firmy, napr. Altmanov index, index bonity). | Vylučujúce kritérium | áno | Prevádzka projektu dosahuje kladnú, alebo minimálne nulovú, hodnotu kumulovaného CF v každom roku referenčného obdobia udržateľnosti projektu, resp. pre roky so záporným kumulovaným CF sú uvedené relevantné a overiteľné zdroje/spôsoby finančného krytia prevádzky (napr. preukázaný záväzok samosprávy dofinancovať prevádzku projektu). Finančná situácia žiadateľa je dobrá a nepredstavuje riziko pre realizáciu projektu. |
| nie | Prevádzka projektu nedosahuje kladnú hodnotu kumulovaného CF v každom roku referenčného obdobia udržateľnosti projektu a zároveň pre roky so záporným kumulovaným CF nie sú uvedené relevantné a overiteľné zdroje/spôsoby finančného krytia prevádzky (napr. preukázaný záväzok samosprávy dofinancovať prevádzku projektu). Finančná situácia žiadateľa je zlá a predstavuje riziko pre realizáciu projektu. |
| 4.4 | Miera vecnej oprávnenosti výdavkov projektu | Posudzuje sa miera správnosti rozpočtu projektu z pohľadu vecnej oprávnenosti (obsahová oprávnenosť v zmysle riadiacej dokumentácie IROP, hospodárnosť, efektívnosť, účelnosť a účinnosť). | Bodové kritérium | 6 | 95% a viac z finančnej hodnoty navrhovaných celkových výdavkov je vecne oprávnených. |
| 4 | 90% až do 95% z finančnej hodnoty navrhovaných celkových výdavkov je vecne oprávnených. |
| 2 | 80% až do 90% z finančnej hodnoty navrhovaných celkových výdavkov je vecne oprávnených. |
| 0 | 70% až do 80% z finančnej hodnoty navrhovaných celkových výdavkov je vecne oprávnených. |
| 4.5 | Štruktúra a správnosť rozpočtu | Posudzuje či sú jednotlivé výdavky zrozumiteľné, matematicky správne, dostatočne podrobne špecifikované a správne priradené k skupinám oprávnených výdavkov. | Bodové kritérium | 4 | Rozpočet je matematicky správny, jednotlivé položky sú zrozumiteľné, dostatočne podrobne špecifikované a správne priradené k skupinám oprávnených výdavkov. Prípadné nedostatky sa týkajú iba individuálnych položiek a nespôsobujú odchýlku väčšiu než 1% z výšky celkového navrhovaného rozpočtu. |
| 2 | Rozpočet vykazuje nedostatky v matematickej správnosti, a/alebo sú identifikované nedostatky v jednotlivých položkách (nie sú zrozumiteľné, dostatočne podrobne špecifikované a/alebo správne priradené k skupinám oprávnených výdavkov). Identifikované nedostatky sa týkajú súhrnných položiek a/alebo individuálnych položiek. Nedostatky nespôsobujú odchýlku väčšiu než 5% z výšky celkového navrhovaného rozpočtu. |
| 0 | Rozpočet vykazuje nedostatky v matematickej správnosti, a/alebo sú identifikované nedostatky v jednotlivých položkách (nie sú zrozumiteľné, dostatočne podrobne špecifikované a/alebo správne priradené k skupinám oprávnených výdavkov). Identifikované nedostatky sa týkajú súhrnných položiek a/alebo individuálnych položiek. Nedostatky spôsobujú odchýlku 5% a viac z výšky celkového navrhovaného rozpočtu. |

**Sumarizačný prehľad hodnotiacich kritérií**

|  |  |  |  |  |
| --- | --- | --- | --- | --- |
| Hodnotené oblasti | Hodnotiace kritériá | Typ kritéria | Hodnotenie/  bodová škála | Maximum bodov |
| Príspevok navrhovaného projektu k cieľom a výsledkom IROP a PO 2 | 1.1 Súlad projektu s programovou stratégiou IROP | Vylučujúce | áno/nie | N/A |
| 1.2 Súlad projektu s programom hospodárskeho rozvoja a sociálneho rozvoja VÚC/obce a územnoplánovacou dokumentáciou | Vylučujúce | áno/nie | N/A |
| 1.3 Súlad projektu s Regionálnou integrovanou územnou stratégiou | Vylučujúce | áno/nie | N/A |
| 1.4 Súlad projektu so Štátnym vzdelávacím programom ISCED 0 – predprimárne vzdelávanie | Vylučujúce | áno/nie | N/A |
| 1.5 Súlad projektu s legislatívou SR | Vylučujúce | áno/nie | N/A |
| 1.6 Súlad projektu s princípmi energetickej efektívnosti budov uplatňovaných pre sektor verejných budov | Vylučujúce | áno/nie | N/A |
| 1.7 Súlad projektu s princípmi univerzálneho navrhovania, ktoré sa uplatňujú pre verejne prístupné priestory a budovy | Vylučujúce | áno/nie | N/A |
| 1.8 Príspevok projektu k inkluzívnemu vzdelávaniu | Bodové | 0;2 | 2 |
| 1.9 Príspevok projektu k integrovaným operáciám | Bodové | 0;6 | 6 |
| 1.10 Príspevok projektu k plneniu cieľov Stratégie EÚ pre dunajský región | Bodové | 0;3 | 3 |
| **Spolu** |  |  | **11** |
| Navrhovaný spôsob realizácie projektu | 2.1 Vhodnosť a prepojenosť navrhovaných aktivít projektu vo vzťahu k východiskovej situácii a k stanoveným cieľom projektu | Bodové | 0;3;6 | 6 |
| 2.2 Posúdenie vhodnosti navrhovaných aktivít z vecného a časového hľadiska | Bodové | 0;3;6 | 6 |
| 2.3 Posúdenie primeranosti a reálnosti plánovaných hodnôt merateľných ukazovateľov s ohľadom na časové, finančné a vecné hľadisko | Bodové | 0;3 | 3 |
| 2.4 SWOT analýza projektu | Bodové | 0;1;2 | 2 |
| 2.5 Príspevok projektu k navýšeniu kapacít materskej školy | Bodové | 0;4;8 | 8 |
| 2.6 Príspevok projektu k zlepšeniu infraštruktúry predprimárneho vzdelávania | Bodové | 0;1;2 | 2 |
| 2.7 Príspevok k sociálnym aspektom predprimárneho vzdelávania | Bodové | 0; 2 | 2 |
| 2.8 Príspevok projektu k zvyšovaniu kvality vzdelávania | Bodové | 0; 3 | 3 |
| 2.9 Príspevok projektu k minimalizácii vplyvu zastavaného prostredia na lokálne klimatické podmienky | Bodové | 0; 2 | 2 |
| **Spolu** |  |  | **34** |
| Administratívna a prevádzková kapacita žiadateľa | 3.1 Posúdenie administratívnych a odborných kapacít na riadenie a realizáciu projektu | Bodové | 0;1;2 | 2 |
| 3.2 Posúdenie prevádzkovej a technickej udržateľnosti projektu | Bodové | 0;1;2 | 2 |
| **Spolu** |  |  | **4** |
| Finančná a ekonomická stránka projektu | 4.1 Vecná oprávnenosť výdavkov projektu - obsahová oprávnenosť, účelnosť a účinnosť | Vylučujúce | áno/nie | N/A |
| 4.2 Efektívnosť a hospodárnosť výdavkov projektu | Vylučujúce | áno/nie | N/A |
| 4.3 Finančná udržateľnosť projektu | Vylučujúce | áno/nie | N/A |
| 4.4 Miera vecnej oprávnenosti výdavkov projektu | Bodové | 0;2;4;6 | 6 |
| 4.5 Štruktúra a správnosť rozpočtu | Bodové | 0;2;4 | 4 |
| **Spolu** |  |  | **10** |
| **Spolu za všetky hodnotené oblasti** | | |  | **59** |

**Na splnenie kritérií odborného hodnotenia musia byť vyhodnotené kladne všetky vylučujúce hodnotiace kritériá a zároveň musí byť splnená minimálna hranica pri bodovaných hodnotiacich kritériách, ktorá predstavuje 60% z maximálneho počtu bodov bodovaných hodnotiacich kritérií, t.j. 35 bodov.**